title: Rozhodnutie Rady 2005/927/SZBP z  21. decembra 2005 , ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

text:
               22.12.2005

               SK

               Úradný vestník Európskej únie

               L 337/71

      ROZHODNUTIE RADY 2005/927/SZBP
   z 21. decembra 2005,
   ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   RADA EURÓPSKEJ ÚNIE,
   so zreteľom na spoločnú pozíciu 2004/694/SZBP (1), a najmä na jej článok 2 v spojení s článkom 23 ods. 2 druhou zarážkou Zmluvy o Európskej únii,
   keďže:

               (1)

               Rada prijala podľa spoločnej pozície 2004/694/SZBP opatrenia s cieľom zmraziť všetky finančné prostriedky a hospodárske zdroje patriace fyzickým osobám, ktoré boli obžalované Medzinárodným trestným tribunálom pre bývalú Juhosláviu (ICTY).

               (2)

               Rada 6. októbra prijala spoločnú pozíciu 2005/689/SZBP o predĺžení spoločnej pozície 2004/694/SZBP a o zmene a doplnení zoznamu v prílohe.

               (3)

               V dôsledku presunu Ante GOTOVINU do jednotiek vyšetrovacej väzby ICTY by malo byť jeho meno vypustené zo zoznamu.

               (4)

               Zoznam uvedený v prílohe k spoločnej pozícii 2004/694/SZBP by sa preto mal zodpovedajúcim spôsobom upraviť,

         ROZHODLA TAKTO:
   Článok 1
   Zoznam osôb uvedený v prílohe k spoločnej pozícii 2004/694/SZBP sa nahrádza textom, ktorý je uvedený v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 21. decembra 2005

            Za Radu

            predseda

         B. BRADSHAW

      (1)  Ú. v. EÚ L 315, 14.10.2004, s. 52. Spoločná pozícia naposledy predĺžená spoločnou pozíciou 2005/689/SZBP (Ú. v. EÚ L 261, 7.10.2005, s. 29).

      PRÍLOHA

            „PRÍLOHA
            ZOZNAM OSÔB UVEDENÝCH V ČLÁNKU 1

                        1.

                        Meno: DJORDJEVIČ Vlastimir
                        Dátum narodenia: 1948
                        Miesto narodenia: Vladičin Han, Srbsko a Čierna Hora
                        Štátna príslušnosť: Srbsko a Čierna Hora

                        2.

                        Meno: HADŽIČ Goran
                        Dátum narodenia: 7.9.1958
                        Miesto narodenia: Vinkovci, Chorvátska republika
                        Štátna príslušnosť: Srbsko a Čierna Hora

                        3.

                        Meno: KARADŽIČ Radovan
                        Dátum narodenia: 19.6.1945
                        Miesto narodenia: Petnjica, Savnik, Čierna Hora, Srbsko a Čierna Hora
                        Štátna príslušnosť: Bosna a Hercegovina

                        4.

                        Meno: LUKIČ Milan
                        Dátum narodenia: 6.9.1967
                        Miesto narodenia: Višegrad, Bosna a Hercegovina
                        Štátna príslušnosť: Bosna a Hercegovina
                        Prípadne Srbsko a Čierna Hora

                        5.

                        Meno: MLADIČ Ratko
                        Dátum narodenia: 12.3.1942
                        Miesto narodenia: Božanoviči, obec Kalinovik, Bosna a Hercegovina
                        Štátna príslušnosť: Bosna a Hercegovina
                        Prípadne Srbsko a Čierna Hora

                        6.

                        Meno: TOLIMIR Zdravko
                        Dátum narodenia: 27.11.1948
                        Miesto narodenia:
                        Štátna príslušnosť: Bosna a Hercegovina

                        7.

                        Meno: ZELENOVIČ Dragan
                        Dátum narodenia: 12.2.1961
                        Miesto narodenia: Foča, Bosna a Hercegovina
                        Štátna príslušnosť: Bosna a Hercegovina

                        8.

                        Meno: ŽUPLJANIN Stojan
                        Dátum narodenia: 22.9.1951
                        Miesto narodenia: Kotor Varoš, Bosna a Hercegovina
                        Štátna príslušnosť: Bosna a Hercegovina“


title: Rozhodnutie Európskej centrálnej banky zo 14. decembra 2009 , ktorým sa mení a dopĺňa rozhodnutie ECB/2001/16 o alokácii menového príjmu národných centrálnych bánk zúčastnených členských štátov od hospodárskeho roka 2002 (ECB/2009/27)

text:
               22.12.2009

               SK

               Úradný vestník Európskej únie

               L 339/55

      ROZHODNUTIE EURÓPSKEJ CENTRÁLNEJ BANKY

   zo 14. decembra 2009,
   ktorým sa mení a dopĺňa rozhodnutie ECB/2001/16 o alokácii menového príjmu národných centrálnych bánk zúčastnených členských štátov od hospodárskeho roka 2002
   (ECB/2009/27)
   (2009/998/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 32,
   keďže:

               (1)

               Rozhodnutie ECB/2009/16 z 2. júla 2009 o vykonávaní programu nákupu krytých dlhopisov (1) upravuje zavedenie programu nákupu krytých dlhopisov na účely menovej politiky.

               (2)

               Usmernenie ECB/2009/10 zo 7. mája 2009, ktorým s mení a dopĺňa usmernenie ECB/2000/7 o nástrojoch a postupoch menovej politiky Eurosystému (2), umožňuje úverovým inštitúciám, ktoré vzhľadom na ich osobitnú inštitucionálnu povahu podľa práva Spoločenstva podliehajú kontrole porovnateľnej s dohľadom vykonávaným príslušnými vnútroštátnymi orgánmi, prístup k obchodom na voľnom trhu a automatickým operáciám Eurosystému.

               (3)

               Skúsenosti ukázali, že je potrebné stanoviť postup pri neuhradených pohľadávkach vyplývajúcich zo zlyhania zmluvných strán Eurosystému v kontexte úverových operácií Eurosystému a pri súvisiacich finančných aktívach.

               (4)

               Rozhodnutie ECB/2001/16 zo 6. decembra 2001 o alokácii menového príjmu národných centrálnych bánk zúčastnených členských štátov od hospodárskeho roka 2002 (3) je potrebné zmeniť a doplniť tak, aby sa zohľadnil tento vývoj pri výpočte a alokácii menového príjmu,

         ROZHODLA TAKTO:
   Článok 1
   Rozhodnutie ECB/2001/16 sa mení a dopĺňa takto:

               1.

               Článok 1 písm. g) sa nahrádza takto:
               „g)   ‚úverová inštitúcia‘ je buď: a) úverová inštitúcia v zmysle článku 2 a článku 4 ods. 1 písm. a) smernice Európskeho parlamentu a Rady 2006/48/ES z 14. júna 2006 o začatí a vykonávaní činností úverových inštitúcií (4), ako sú implementované do vnútroštátneho práva, ktorá podlieha dohľadu vykonávanému príslušným orgánom, alebo b) iná úverová inštitúcia v zmysle článku 123 ods. 2 Zmluvy o fungovaní Európskej únie, ktorá podlieha kontrole porovnateľnej s dohľadom vykonávaným príslušným orgánom.

               2.

               Článok 3 ods. 2 sa nahrádza takto:
               „2.   Od roku 2003 sa výška menového príjmu každej NCB určuje meraním aktuálneho príjmu, ktorý sa odvodzuje od označiteľných aktív zaznamenaných v účtovných knihách. Výnimkou z uvedeného je, že zlato sa považuje za nevytvárajúce žiadny príjem a cenné papiere držané na účely menovej politiky sa považujú za vytvárajúce príjem vo výške referenčnej sadzby.“

               3.

               Prílohy I a II k rozhodnutiu ECB/2001/16 sa menia a dopĺňajú v súlade s prílohou k tomuto rozhodnutiu.

         Článok 2
   Záverečné ustanovenie
   Toto rozhodnutie nadobúda účinnosť 31. decembra 2009.

      Vo Frankfurte nad Mohanom 14. decembra 2009

            Prezident ECB

         Jean-Claude TRICHET

      (1)  Ú. v. EÚ L 175, 4.7.2009, s. 18.

      (2)  Ú. v. EÚ L 123, 19.5.2009, s. 99.

      (3)  Ú. v. ES L 337, 20.12.2001, s. 55.

      (4)  Ú. v. EÚ L 177, 30.6.2006, s. 1.“

      PRÍLOHA

                  1.

                  Príloha I k rozhodnutiu ECB/2001/16 sa nahrádza takto:

                     „PRÍLOHA I

                        ZLOŽENIE ZÁVÄZKOVÉHO ZÁKLADU

                                 A.

                                 Záväzkový základ zahŕňa s vylúčením akejkoľvek inej položky:

                                             1.

                                             Bankovky v obehu.
                                             Na účely tejto prílohy v roku prechodu na hotovostné euro pre každú novú NCB Eurosystému ‚bankovky v obehu‘:

                                                         a)

                                                         zahŕňajú bankovky vydané NCB a denominované v jej národnej menovej jednotke a

                                                         b)

                                                         musia sa znížiť o hodnotu neúročených pôžičiek týkajúcich sa predzásobených eurobankoviek, ktoré ešte neboli zaúčtované na ťarchu (časť položky 6 aktív HS).

                                                   Po príslušnom roku prechodu na hotovostné euro ‚bankovky v obehu‘ pre každú NCB znamenajú bankovky denominované v eurách bez akýchkoľvek ďalších bankoviek.
                                             Ak je dňom prechodu na hotovostné euro deň, v ktorý je TARGET2 zatvorený, záväzok novej NCB Eurosystému, ktorý vyplýva z eurobankoviek, ktoré boli predzásobené podľa usmernenia ECB/2006/9 zo 14. júla 2006 o niektorých prípravách na prechod na hotovostné euro a o predzásobovaní a druhotnom predzásobovaní eurobankovkami a euromincami mimo eurozóny (1) a dostali sa do obehu pred dňom prechodu na hotovostné euro, je súčasťou záväzkového základu (ako časť korešpondenčných účtov v položke pasív 10.4 HS), kým sa tento záväzok nestane súčasťou záväzkov v rámci Eurosystému z transakcií TARGET2.

                                             2.

                                             Záväzky voči úverovým inštitúciám eurozóny týkajúce sa operácií menovej politiky denominované v eurách vrátane:

                                                         a)

                                                         bežných účtov vrátane povinných minimálnych rezerv na základe článku 19.1 štatútu (položka pasív 2.1 HS);

                                                         b)

                                                         sumy na vkladoch na základe jednodňových sterilizačných obchodov Eurosystému (položka pasív 2.2 HS);

                                                         c)

                                                         termínované vklady (položka pasív 2.3 HS);

                                                         d)

                                                         záväzky vyplývajúce z reverzných dolaďovacích obchodov (pasívna položka 2.4 HS);

                                                         e)

                                                         vklady súvisiace s výzvami na dodatočné vyrovnanie (položka pasív 2.5 HS).

                                             3.

                                             Záväzky z vkladov voči zmluvným stranám Eurosystému, ktoré zlyhali, pričom tieto záväzky boli preklasifikované z položky pasív 2.1 HS.

                                             4.

                                             Záväzky národných centrálnych bánk v rámci Eurosystému, ktoré vyplývajú z emisie vlastných zmeniek ECB zabezpečujúcich emisiu dlhových certifikátov ECB podľa kapitoly 3.3 prílohy I usmernenia ECB/2000/7 (položka pasív 10.2 HS).

                                             5.

                                             Čisté záväzky v rámci Eurosystému z eurobankoviek v obehu vrátane záväzkov vyplývajúcich z uplatňovania článku 4 tohto rozhodnutia (časť položky pasív 10.3 HS).

                                             6.

                                             Čisté záväzky v rámci Eurosystému, ktoré vyplývajú z transakcií TARGET2 úročené referenčnou sadzbou (časť položky pasív 10.4 HS).

                                 B.

                                 Výška záväzkového základu každej NCB sa vypočíta v súlade s harmonizovanými účtovnými zásadami a pravidlami ustanovenými v usmernení ECB/2006/16 z 10. novembra 2006 o právnom rámci pre účtovníctvo a finančné výkazníctvo v Európskom systéme centrálnych bánk (2).

                  2.

                  Príloha II k rozhodnutiu ECB/2001/16 sa nahrádza takto:

                     „PRÍLOHA II

                        OZNAČITEĽNÉ AKTÍVA

                                 A.

                                 Označiteľné aktíva zahŕňajú s vylúčením akejkoľvek inej položky:

                                             1.

                                             Úvery poskytnuté úverovým inštitúciám eurozóny v súvislosti s operáciami menovej politiky v eurách (položka aktív 5 HS).

                                             2.

                                             Cenné papiere držané na účely menovej politiky (položka aktív 7.1. HS).

                                             3.

                                             Pohľadávky v rámci Eurosystému z prevodu devízových rezerv iných než zlato do ECB na základe článku 30 štatútu (časť položky aktív 9.2 HS).

                                             4.

                                             Čisté pohľadávky v rámci Eurosystému z eurobankoviek v obehu vrátane pohľadávok vyplývajúcich z uplatňovania článku 4 tohto rozhodnutia (časť položky pasív 9.4 HS).

                                             5.

                                             Čisté pohľadávky v rámci Eurosystému, ktoré vyplývajú z transakcií TARGET2 úročené referenčnou sadzbou (časť položky pasív 9.5 HS).

                                             6.

                                             Zlato vrátane pohľadávok v zlate prevedených do ECB v množstve dovoľujúcom každej NCB označovať časť svojho zlata, ktorá zodpovedá uplatňovaniu jej podielu na kľúči upísaného základného imania k celkovému množstvu zlata označenému všetkými národnými centrálnymi bankami (položka aktív 1 a časť položky aktív 9.2 HS).
                                             Na účely tohto rozhodnutia a prinajmenšom do vypočítania menového príjmu pre hospodársky rok 2007 sa zlato oceňuje na základe ceny zlata v eurách za rýdzu uncu k 31. decembru 2002.

                                             7.

                                             Pohľadávky z eurobankoviek, ktoré boli predzásobené podľa usmernenia ECB/2006/9 a ktoré sa potom dostali do obehu pred dátumom prechodu na hotovostné euro (časť položky aktív 4.1 HS do dátumu prechodu na hotovostné euro a potom časť korešpondenčných účtov v položke aktív 9.5 HS), ale len kým sa tieto pohľadávky nestanú súčasťou pohľadávok v rámci Eurosystému z transakcií TARGET2.

                                             8.

                                             Neuhradené pohľadávky vyplývajúce zo zlyhania zmluvných strán Eurosystému v kontexte úverových operácií Eurosystému a/alebo finančné aktíva alebo pohľadávky (voči tretím osobám) privlastnené a/alebo nadobudnuté v súvislosti s uplatnením kolaterálu poskytnutého zmluvnými stranami Eurosystému, ktoré zlyhali, v kontexte úverových operácií Eurosystému, ktoré boli preklasifikované z položky aktív 5 HS (časť položky aktív 11.6 HS).

                                 B.

                                 Hodnota označiteľných aktív každej NCB sa vypočíta v súlade s harmonizovanými účtovnými zásadami a pravidlami ustanovenými v usmernení ECB/2006/16.“

         (1)  Ú. v. EÚ L 207, 28.7.2006, s. 39.

         (2)  Ú. v. EÚ L 348, 11.12.2006, s. 1.“


title: Rozhodnutie Rady z 23. januára 2017, ktorým sa vymenúvajú členovia a náhradníci riadiacej rady Európskej nadácie pre zlepšovanie životných a pracovných podmienok za Bulharsko, Taliansko, Litvu, Luxembursko, Maltu, Rakúsko a Slovensko

text:
               27.1.2017

               SK

               Úradný vestník Európskej únie

               C 27/8

         ROZHODNUTIE RADY
   z 23. januára 2017,
   ktorým sa vymenúvajú členovia a náhradníci riadiacej rady Európskej nadácie pre zlepšovanie životných a pracovných podmienok za Bulharsko, Taliansko, Litvu, Luxembursko, Maltu, Rakúsko a Slovensko
   (2017/C 27/06)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (1), a najmä na jeho článok 6,
   so zreteľom na zoznamy kandidátov, ktoré Rade predložili vlády členských štátov a organizácie zamestnancov a zamestnávateľov,
   keďže:

               (1)

               Rada svojím rozhodnutím z 28. novembra 2016 (2) vymenovala členov a náhradníkov riadiacej rady Európskej nadácie pre zlepšovanie životných a pracovných podmienok na obdobie, ktoré trvá od 1. decembra 2016 do 30. novembra 2019.

               (2)

               Vlády Talianska, Luxemburska a Malty navrhli ďalších kandidátov na niekoľko neobsadených miest.

               (3)

               Organizácia zamestnancov ETUC a organizácia zamestnávateľov BUSINESSEUROPE navrhli ďalších kandidátov na niekoľko neobsadených miest,

         PRIJALA TOTO ROZHODNUTIE:
   Článok 1
   Za členov a náhradníkov riadiacej rady Európskej nadácie pre zlepšovanie životných a pracovných podmienok sa za Bulharsko, Taliansko, Litvu, Luxembursko, Maltu, Rakúsko a Slovensko na obdobie, ktoré sa končí 30. novembra 2019, vymenúvajú:
   I.   ZÁSTUPCOVIA VLÁDY

               Krajina

               Členovia

               Náhradníci

               Taliansko

               pani Carmen FERRAIOLO

               Luxembursko

               pani Nadine WELTER

               pán Gary TUNSCH

               Malta

               pani Karen THEUMA

               pán Mark GRECH

   II.   ZÁSTUPCOVIA ORGANIZÁCIÍ ZAMESTNANCOV

               Krajina

               Členovia

               Náhradníci

               Malta

               pán Josef BUGEJA

               pán Colin GALEA

   III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Bulharsko

               pán Theodor DECHEV

               Litva

               pán Danukas ARLAUSKAS

               pani Rūta DIDIKĖ

               Luxembursko

               pani Patricia HEMMEN

               pani Magalie LYSIAK

               Malta

               pán Joe FARRUGIA

               pani Joan HABER

               Rakúsko

               pani Katharina LINDNER

               Slovensko

               pán Radovan MAXIN

               pán Martin HOŠTÁK

         Článok 2
   Rada vymenuje ešte nenavrhnutých členov a náhradníkov neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 23. januára 2017

            Za Radu

            predseda

         R. GALDES

      (1)  Ú. v. ES L 139, 30.5.1975, s. 1.

      (2)  Rozhodnutie Rady z 28. novembra 2016, ktorým sa vymenúvajú členovia a náhradníci riadiacej rady Európskej nadácie pre zlepšovanie životných a pracovných podmienok (Ú. v. EÚ C 447, 1.12.2016, s. 2).


title: Rozhodnutie Rady 2006/560/SVV z  24. júla 2006 , ktorým sa mení a dopĺňa rozhodnutie 2003/170/SVV o spoločnom využívaní styčných dôstojníkov vysielaných do zahraničia orgánmi členských štátov činnými v trestnom konaní

text:
               10.8.2006

               SK

               Úradný vestník Európskej únie

               L 219/31

      ROZHODNUTIE RADY 2006/560/SVV
   z 24. júla 2006,
   ktorým sa mení a dopĺňa rozhodnutie 2003/170/SVV o spoločnom využívaní styčných dôstojníkov vysielaných do zahraničia orgánmi členských štátov činnými v trestnom konaní
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 30 ods. 1 písm. a), b) a c), článok 30 ods. 2 písm. c) a článok 34 ods. 2 písm. c),
   so zreteľom na iniciatívu Spojeného kráľovstva Veľkej Británie a Severného Írska (1),
   so zreteľom na stanovisko Európskeho parlamentu (2),
   keďže:

               (1)

               Po hodnotení vykonávania rozhodnutia Rady 2003/170/SVV z 27. februára 2003 o spoločnom využívaní styčných dôstojníkov vysielaných do zahraničia orgánmi členských štátov činnými v trestnom konaní (3) by sa mali zmeniť a doplniť niektoré ustanovenia uvedeného rozhodnutia, aby sa zohľadnila súčasná prax, ktorá sa týka využívania styčných dôstojníkov Europolu vyslaných do zahraničia s cieľom zasielať informácie v súlade s Dohovorom o Europole (4).

               (2)

               Toto rozhodnutie o zmene a doplnení predstavuje dobrú príležitosť zmeniť a doplniť ustanovenie o zasadnutiach styčných dôstojníkov tak, aby bolo v súlade so súčasnou praxou, pri ktorej sa určitému členskému štátu, ktorý sa často uvádza ako „vedúci národ“, udelí zodpovednosť za koordináciu spolupráce EÚ v konkrétnej krajine alebo regióne, ktorá zahŕňa podnet zvolávať zasadnutia styčných dôstojníkov,

         ROZHODLA TAKTO:
   Článok 1
   Rozhodnutie 2003/170/SVV sa mení a dopĺňa takto:

               1.

               V článku 1 ods. 1 sa dopĺňa tento pododsek:
               „V tomto rozhodnutí ‚styčný dôstojník Europolu’ znamená zamestnanca Europolu vyslaného do zahraničia do jednej alebo viacerých tretích krajín alebo medzinárodných organizácií na zintenzívnenie spolupráce medzi orgánmi v týchto krajinách alebo organizáciách a Europolom na účely podpory členských štátov, najmä styčných dôstojníkov vysielaných do zahraničia orgánmi členských štátov činnými v trestnom konaní, v boji proti závažným formám medzinárodného zločinu, najmä prostredníctvom výmeny informácií.“

               2.

               V článku 1 ods. 2 sa dopĺňa tento pododsek:
               „Toto rozhodnutie nemá vplyv na úlohy Europolu a styčných dôstojníkov Europolu v rámci Dohovoru o Europole, opatrení prijatých na jeho vykonávanie a dohôd o spolupráci uzavretých medzi Europolom a treťou krajinou alebo dotknutou medzinárodnou organizáciou.“

               3.

               Článok 3 ods. 2 sa nahrádza takto:
               „2.   Generálny sekretariát vypracuje ročný súhrn, ktorý zašle členským štátom, Komisii a Europolu a ktorý sa týka vysielania styčných dôstojníkov členskými štátmi vrátane ich povinností a všetkých dohôd o spolupráci o vyslaní styčných dôstojníkov uzatvorených medzi členskými štátmi. V tomto súhrne sú uvedené členské štáty, ktorým sa po dohode s ostatnými členskými štátmi a prostredníctvom koordinácie v rámci štruktúr Rady pridelila zodpovednosť za koordináciu spolupráce EÚ v konkrétnej krajine alebo regióne, ako sa uvádza v článku 4 ods. 1. Obsahuje aj údaje o styčných dôstojníkoch Europolu vyslaných do tretích krajín alebo medzinárodných organizácií.“

               4.

               V článku 4 ods. 1 sa dopĺňa táto veta:
               „Takéto zasadnutia sa môžu tiež konať po porade s členským štátom, ktorý vykonáva predsedníctvo, na základe podnetu akéhokoľvek iného členského štátu, a najmä tých členských štátov, ktorým sa pridelila zodpovednosť za koordináciu spolupráce EÚ v konkrétnej krajine alebo regióne.“

               5.

               V článku 8 ods. 2 sa dopĺňa táto veta:
               „Členské štáty tiež zabezpečia, aby sa informácie poskytované v súlade s článkom 2 ods. 2 vymieňali s Europolom v súlade s Dohovorom o Europole.“

               6.

               V článku 8 sa vkladajú tieto odseky:
               „3.   V súlade s vnútroštátnym právom a Dohovorom o Europole môžu členské štáty požiadať Europol o využitie styčných dôstojníkov Europolu dočasne pridelených v tretích krajinách alebo medzinárodných organizáciách na účely výmeny relevantných informácií v súlade s dohodami o spolupráci uzatvorenými medzi Europolom a dotknutou treťou krajinou alebo organizáciou. Žiadosti sa zasielajú na Europol prostredníctvom národných jednotiek členských štátov v súlade Dohovorom o Europole.
               4.   Europol zabezpečuje, aby jeho styční dôstojníci dočasne pridelení v tretích krajinách alebo medzinárodných organizáciách poskytovali informácie týkajúce sa závažných hrozieb trestných činov pre členské štáty v prípade tých trestných činov, pre ktoré je Europol príslušný podľa Dohovoru o Europole. Tieto informácie sa oznamujú príslušným orgánom dotknutých členských štátov prostredníctvom národných jednotiek v súlade s Dohovorom o Europole.“

         Článok 2
   Toto rozhodnutie sa vzťahuje na Gibraltár.
   Článok 3
   Toto rozhodnutie nadobúda účinnosť pätnástym dňom nasledujúcim po jeho uverejnení v Úradnom vestníku Európskej únie.

      V Bruseli 24. júla 2006

            Za Radu

            predseda

         K. RAJAMÄKI

      (1)  Ú. v. EÚ C 188, 2.8.2005, s. 19.

      (2)  Stanovisko zo 17. marca 2006 (zatiaľ neuverejnené v úradnom vestníku).

      (3)  Ú. v. EÚ L 67, 12.3.2003, s. 27.

      (4)  Ú. v. ES C 316, 27.11.1995, s. 2.


title: Rohodnutie Rady, z  25. mája 2009 , ktorým sa vymenúvajú maltskí členovia a náhradník Poradného výboru pre sociálne zabezpečenie migrujúcich pracovníkov

text:
               3.6.2009

               SK

               Úradný vestník Európskej únie

               C 123/8

      ROHODNUTIE RADY,
   z 25. mája 2009,
   ktorým sa vymenúvajú maltskí členovia a náhradník Poradného výboru pre sociálne zabezpečenie migrujúcich pracovníkov
   2009/C 123/03
   RADA EURÓPSKEJ ÚNIE,
   so zreteľom na nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (1), a najmä na jeho článok 82,
   so zreteľom na zoznamy kandidátov predložené Rade vládami členských štátov,
   keďže:

               (1)

               Rada svojím rozhodnutím z 30. marca 2009 (2) vymenovala členov a náhradníkov Poradného výboru pre sociálne zabezpečenie migrujúcich pracovníkov na obdobie od 30. marca 2009 do 29. marca 2010 s výnimkou niektorých členov vrátane maltských členov a náhradníkov.

               (2)

               Maltská vláda navrhla kandidátov na neobsadené miesta,

         ROZHODLA TAKTO:
   Jediný článok
   Na obdobie do 29. marca 2011 sa za členov a náhradníka Poradného výboru pre sociálne zabezpečenie migrujúcich pracovníkov vymenúvajú:

      ZÁSTUPCOVIA VLÁDY

               Krajina

               Členovia

               Náhradníci

               Malta

               Malcolm SCICLUNA
               Mark MUSU’

               Frank MICALLEF

      ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Malta

               Tonio FARRUGIA
               Victor PISANI

      V Bruseli 25. mája 2009

            Za Radu

            predseda

         J. ŠEBESTA

      (1)  Ú. v. ES L 149, 5.7.1971, s. 2.

      (2)  Ú. v. EÚ C 83, 7.4.2009, s. 19.


title: Rozhodnutie Komisie z 19. augusta 2013 , ktorým sa uznáva „Consorzio Servizi Legno-Sughero“ , Taliansko, C.F. 97331520151, P.IVA04882880962 za monitorovaciu organizáciu podľa nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva

text:
               8.4.2014

               SK

               Úradný vestník Európskej únie

               C 103/5

         ROZHODNUTIE KOMISIE
   z 19. augusta 2013,
   ktorým sa uznáva „Consorzio Servizi Legno-Sughero“, Taliansko, C.F. 97331520151, P.IVA04882880962 za monitorovaciu organizáciu podľa nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva
   (2014/C 103/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (1), a najmä na jeho článok 8 ods. 3,
   keďže:

               (1)

               Dňa 5. decembra 2012 prijala Európska komisia žiadosť o uznanie od spoločnosti „Consorzio Servizi Legno-Sughero“, Taliansko, C.F. 97331520151, P.IVA 04882880962, v ktorej sa uvádza, že má v úmysle pôsobiť v Taliansku ako monitorovacia organizácia.

               (2)

               Európska komisia potvrdila dňa 5. decembra 2012 prijatie žiadosti.

               (3)

               V súlade s článkom 2 ods. 5 delegovaného nariadenia Komisie (EÚ) č. 363/2012 z 23. februára 2012 o procedurálnych pravidlách uznávania a zrušenia uznania monitorovacích organizácií podľa nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (2), zaslala Európska komisia dňa 25. januára 2013 žiadosť na konzultáciu príslušnému členskému štátu. Neboli doručené žiadne pripomienky.

               (4)

               V Bruseli sa 14. marca 2013 konalo zasadnutie riadiacej skupiny Európskej komisie zriadenej s cieľom posúdiť žiadosti týkajúce sa monitorovacích organizácií, kde žiadateľ osobne predložil svoju žiadosť.

               (5)

               V súlade s článkom 3 delegovaného nariadenia (EÚ) 363/2012 bol žiadateľ e-mailom z 5. apríla 2013 vyzvaný, aby predložil doplňujúce informácie.

               (6)

               Žiadateľ požadované informácie poskytol 3. mája 2013 a náležite svoju žiadosť upravil.

               (7)

               Na základe všetkých dokumentov predložených žiadateľom dospela 20. júna 2013 riadiaca skupina k záveru, že žiadosť spĺňa požiadavky stanovené v článku 8 ods. 2 nariadenia (EÚ) č. 995/2010 a Komisia môže uznať žiadateľa za monitorovaciu organizáciu.

               (8)

               Európska komisia na základe všetkých predložených dokumentov posudzovala, či žiadateľ spĺňa požiadavky stanovené v článku 8 ods. 2 nariadenia (EÚ) č. 995/2010 a domnieva sa, že spoločnosť „Consorzio Servizi Legno-Sughero“, Taliansko, C.F. 97331520151, P.IVA 04882880962 spĺňa požiadavky článku 8 ods. 2 nariadenia (EÚ) č. 995/2010,

         ROZHODLA TAKTO:
   Článok 1
   „Consorzio Servizi Legno-Sughero“, Taliansko, C.F. 97331520151, P.IVA 04882880962 sa uznáva za monitorovaciu organizáciu v súlade s článkom 8 ods. 3 nariadenia (EÚ) č. 995/2010.
   Článok 2
   Generálny riaditeľ Generálneho riaditeľstva pre životné prostredie má za úlohu zabezpečiť, aby sa žiadateľovi a príslušným orgánom vo všetkých členských štátoch oznámilo toto rozhodnutie a aby bolo bezodkladne uverejnené na webovej stránke Komisie.

      V Bruseli 19. augusta 2013

            Za Komisiu

         Janez POTOČNIK

            člen Komisie

      (1)  Ú. v. EÚ L 295, 12.11.2010, s. 23.

      (2)  Ú. v. EÚ L 115, 27.4.2012, s. 12.


title: 2011/715/: Rozhodnutie Rady z  27. októbra 2011 o začatí automatizovanej výmeny údajov o DNA s Lotyšskom

text:
               1.11.2011

               SK

               Úradný vestník Európskej únie

               L 285/24

         ROZHODNUTIE RADY
   z 27. októbra 2011
   o začatí automatizovanej výmeny údajov o DNA s Lotyšskom
   (2011/715/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 2 ods. 3 a článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy sa zachovávajú tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Preto je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť v prípade automatizovanej výmeny údajov v súlade s kapitolou 2 rozhodnutia 2008/615/SVV založená na hodnotiacej návšteve a skúšobnej prevádzke.

               (4)

               Lotyšsko informovalo Generálny sekretariát Rady o vnútroštátnych súboroch s analýzou DNA, na ktoré sa vzťahujú články 2 až 6 rozhodnutia 2008/615/SVV, a o podmienkach automatizovaného vyhľadávania podľa článku 3 ods. 1 uvedeného rozhodnutia v súlade s článkom 36 ods. 2 uvedeného rozhodnutia.

               (5)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď, ako bude presvedčený, že spĺňa predpoklady na výmenu údajov v príslušnej kategórii.

               (6)

               Lotyšsko vyplnilo dotazník o ochrane údajov a dotazník o výmene údajov o DNA.

               (7)

               Lotyšsko úspešne uskutočnilo skúšobnú prevádzku spolu s Nemeckom.

               (8)

               V Lotyšsku sa uskutočnila hodnotiaca návšteva a správu o nej vypracoval nemecký hodnotiaci tím, ktorý ju zaslal príslušnej pracovnej skupine Rady.

               (9)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky týkajúce sa výmeny údajov o DNA, sa predložila Rade,

         PRIJALA TOTO ROZHODNUTIE:
   Článok 1
   Na účely automatizovaného vyhľadávania a porovnávania údajov o DNA Lotyšsko vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článkov 3 a 4 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 27. októbra 2011

            Za Radu

            predseda

         J. MILLER

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: 2013/118/EÚ: Rozhodnutie Rady z  5. marca 2013 , ktorým sa vymenúva jedna fínska náhradníčka Výboru regiónov

text:
               7.3.2013

               SK

               Úradný vestník Európskej únie

               L 64/7

         ROZHODNUTIE RADY
   z 5. marca 2013,
   ktorým sa vymenúva jedna fínska náhradníčka Výboru regiónov
   (2013/118/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh fínskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Katje SORRIOVEJ sa uvoľnilo jedno miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníčku Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pani Katri KULMUNI, Tornion kaupunginvaltuuston jäsen.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 5. marca 2013

            Za Radu

            predseda

         M. NOONAN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady z  15. júla 2013 , ktorým sa prijíma pozícia Rady k návrhu opravného rozpočtu Európskej únie č. 5 na rozpočtový rok 2013

text:
               18.7.2013

               SK

               Úradný vestník Európskej únie

               C 204/14

         ROZHODNUTIE RADY
   z 15. júla 2013,
   ktorým sa prijíma pozícia Rady k návrhu opravného rozpočtu Európskej únie č. 5 na rozpočtový rok 2013
   2013/C 204/08
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2013 bol s konečnou platnosťou prijatý 12. decembra 2012 (2),

               —

               Komisia 2. mája 2013 predložila návrh obsahujúci návrh opravného rozpočtu č. 5 k všeobecnému rozpočtu na rozpočtový rok 2013,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 5 na rozpočtový rok 2013 bola prijatá 15. júla 2013.
   Úplné znenie je k dispozícii na nahliadnutie alebo stiahnutie na webovej stránke Rady: http://www.consilium.europa.eu/

      V Bruseli 15. júla 2013

            Za Radu

            predseda

         V. JUKNA

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 66, 8.3.2013, s. 1, s korigendom v Ú. v. EÚ L 134, 18.5.2013, s. 21.


title: Rozhodnutie Rady (EÚ, Euratom) 2016/1706, prijaté na základe vzájomnej dohody s predsedom Komisie, z 19. septembra 2016, ktorým sa vymenúva člen Európskej komisie

text:
               23.9.2016

               SK

               Úradný vestník Európskej únie

               L 257/12

         ROZHODNUTIE RADY (EÚ, Euratom) 2016/1706,
   prijaté na základe vzájomnej dohody s predsedom Komisie,
   z 19. septembra 2016,
   ktorým sa vymenúva člen Európskej komisie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 246 druhý odsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na stanovisko Európskeho parlamentu (1),
   keďže:

               (1)

               Európska rada 23. októbra 2014 prijala rozhodnutie 2014/749/EÚ (2), ktorým sa vymenúva Európska komisia na obdobie do 31. októbra 2019.

               (2)

               Predseda Komisie pán Jean-Claude JUNCKER informoval Radu listom z 25. júna 2016 o tom, že pán Jonathan HILL odstúpil z funkcie člena Komisie s účinnosťou od 15. júla 2016 o polnoci.

               (3)

               V súlade s článkom 246 druhým odsekom Zmluvy o fungovaní Európskej únie má funkciu uvoľnenú z dôvodu vzdania sa funkcie zastávať po zvyšok funkčného obdobia člena nový člen rovnakej štátnej príslušnosti.

               (4)

               Preto by sa mal vymenovať nový člen Komisie,

         PRIJALA TOTO ROZHODNUTIE:
   Článok 1
   Rada na základe vzájomnej dohody s predsedom Komisie pánom Jeanom-Claudom JUNCKEROM vymenúva pána Juliana KINGA za člena Komisie na zvyšok funkčného obdobia, ktoré trvá do 31. októbra 2019.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 19. septembra 2016

            Za Radu

            predseda

         M. LAJČÁK

      (1)  Stanovisko z 15. septembra 2016 (zatiaľ neuverejnené v úradnom vestníku).

      (2)  Ú. v. EÚ L 311, 31.10.2014, s. 36.


title: 2005/139/ES: Rozhodnutie Rady zo 17. februára 2005 o predĺžení obdobia uplatňovania opatrení stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT a ES

text:
               19.2.2005

               SK

               Úradný vestník Európskej únie

               L 48/28

      ROZHODNUTIE RADY

   zo 17. februára 2005
   o predĺžení obdobia uplatňovania opatrení stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT a ES
   (2005/139/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 300 ods. 2 druhý pododsek,
   so zreteľom na internú dohodu o opatreniach, ktoré sa majú prijať, a postupoch, ktoré sa majú dodržiavať v súvislosti s vykonávaním Dohody o partnerstve krajín AKT-ES, podpísanú 23. júna 2000 v Cotonou (1) (ďalej len dohoda AKT-ES), a najmä na jej článok 3,
   so zreteľom na návrh Komisie,
   keďže:

               (1)

               Rozhodnutím Rady 2002/148/ES (2) boli ukončené porady so Zimbabwe podľa článku 96 ods. 2 písm. c) Dohody AKT-ES a boli prijaté primerané opatrenia, uvedené v liste k uvedenému rozhodnutiu.

               (2)

               Rozhodnutím 2003/112/ES (3) bolo obdobie uplatňovania uvedených opatrení predĺžené do 20. februára 2004 a rozhodnutím 2004/157/ES (4) do 20. februára 2005.

               (3)

               Základné prvky uvedené v článku 9 Dohody AKT-ES sú zo strany vlády Zimbabwe naďalej porušované a súčasné podmienky v Zimbabwe nezabezpečujú dodržiavanie ľudských práv, demokratických zásad a zásad právneho štátu.

               (4)

               Obdobie uplatňovania opatrení uvedených v článku 2 rozhodnutia 2002/148/ES by sa preto malo predĺžiť,

         ROZHODLA TAKTO:
   Článok 1
   Uplatňovanie opatrení uvedených v článku 2 rozhodnutia 2002/148/ES sa predlžuje do 20. februára 2006. Tieto opatrenia sa prehodnotia na základe hĺbkového posúdenia situácie vo svetle volieb do zákonodarného zboru, ktoré sa majú v Zimbabwe uskutočniť v marci 2005.
   List pripojený k tomuto rozhodnutiu je adresovaný prezidentovi Zimbabwe.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 17. februára 2005

            Za Radu

            predseda

         J.-C. JUNCKER

      (1)  Ú. v. ES L 317, 15.12.2000, s. 376.

      (2)  Ú. v. ES L 50, 21.2.2002, s. 64.

      (3)  Ú. v. EÚ L 46, 20.2.2003, s. 25.

      (4)  Ú. v. EÚ L 50, 20.2.2004, s. 60.

      PRÍLOHA
      Brusel …
      LIST PREZIDENTOVI ZIMBABWE
      Európska únia kladie veľký dôraz na ustanovenia článku 9 Dohody o partnerstve krajín AKT-ES. Medzi základné prvky dohody o partnerstve patrí dodržiavanie ľudských práv, demokratických zásad a zásad právneho štátu, na čom je založený i náš vzájomný vzťah.
      Listom z 19. februára 2002 Vás Európska únia informovala o svojom rozhodnutí uzavrieť porady vedené podľa článku 96 Dohody o partnerstve krajín AKT-ES a prijať určité „primerané opatrenia“ v zmysle článku 96 ods. 2 písm. c) tejto dohody.
      Listom z 19. februára 2003 a 19. februára 2004 Vás Európska únia informovala o svojom rozhodnutí nezrušiť uplatňovanie primeraných opatrení a predĺžení ich obdobie uplatňovania do 20. februára 2004, resp. do 20. februára 2005.
      Dnes, na konci dvanásťmesačného obdobia, sa Európska únia domnieva, že demokratické zásady sa v Zimbabwe naďalej nedodržiavajú a že zo strany zimbabwianskej vlády nebol dosiahnutý žiaden pokrok v piatich oblastiach stanovených rozhodnutím Rady z 18. februára 2002 (ukončenie politicky motivovaného násilia, slobodné a spravodlivé voľby, sloboda médií, nezávislosť súdnictva a ukončenie nezákonného zaberania fariem).
      Vzhľadom na uvedené skutočnosti Európska únia neuvažuje o zrušení primeraných opatrení a rozhodla sa predĺžiť obdobie ich uplatňovania do 20. februára 2006. Tieto opatrenia budú preskúmané na základe hĺbkového posúdenia situácie vo svetle volieb do zákonodarného zboru, ktoré sa majú uskutočniť v Zimbabwe v marci 2005.
      Európska únia by chcela zdôrazniť, že slobodným a spravodlivým voľbám do zákonodarného zboru pripisuje prvoradý význam a v tejto súvislosti dúfa, že Vy a Vaša vláda podniknete všetko na zabezpečenie priaznivých podmienok pre konanie slobodných a spravodlivých volieb do zákonodarného zboru. To by umožnilo nadviazať dialóg na základe Dohody o partnerstve krajín AKT-ES, ktorý by mohol viesť k zrušeniu pozastavenia podpísania 9. Národného indikatívneho programu ERF pre Zimbabwe, čím by sa v blízkej budúcnosti umožnila plná obnova nástrojov spolupráce.
      S úctou,

               Za Komisiu

               Za Radu


title: Rozhodnutie Rady 2014/438/SZBP z  8. júla 2014 , ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku

text:
               9.7.2014

               SK

               Úradný vestník Európskej únie

               L 200/11

         ROZHODNUTIE RADY 2014/438/SZBP
   z 8. júla 2014,
   ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 25. augusta 2011 prijala rozhodnutie 2011/518/SZBP (1), ktorým sa pán Philippe Lefort vymenoval za osobitného zástupcu Európskej únie (OZEÚ) pre Zakaukazsko a pre krízu v Gruzínsku.

               (2)

               Rada 2. júla 2013 prijala rozhodnutie 2013/353/SZBP (2), ktorým sa mandát OZEÚ predlžuje do 30. júna 2014.

               (3)

               Rada 20. januára 2014 prijala rozhodnutie 2014/22/SZBP (3), ktorým sa pre OZEÚ stanovuje na obdobie od 1. januára 2014 do 30. júna 2014 finančná referenčná suma vo výške 1 040 000 EUR.

               (4)

               V dôsledku odstúpenia pána Philippa Leforta 31. januára 2014 by mal byť novým OZEÚ pre Zakaukazsko a pre krízu v Gruzínsku na obdobie do 28. februára 2015 vymenovaný pán Herbert SALBER.

               (5)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2013/353/SZBP sa mení takto:

               1.

               V článku 1 sa dopĺňa tento odsek:
               „Pán Herbert SALBER sa týmto vymenúva za OZEÚ pre Zakaukazsko a pre krízu v Gruzínsku na obdobie do 28. februára 2015. Rada môže rozhodnúť, že mandát OZEÚ sa skončí skôr, na základe posúdenia zo strany Politického a bezpečnostného výboru (PBV) a na návrh VP.“

               2.

               V článku 5 sa odsek 1 nahrádza takto:
               „1.   Finančná referenčná suma určená na úhradu výdavkov spojených s mandátom OZEÚ v období od 1. júla 2013 do 31. decembra 2013 je 1 050 000 EUR.
               Finančná referenčná suma určená na úhradu výdavkov spojených s mandátom OZEÚ v období od 1. januára 2014 do 30. júna 2014 je 1 050 000 EUR.
               Finančná referenčná suma určená na úhradu výdavkov spojených s mandátom OZEÚ v období od 1. júla 2014 do 28. februára 2015 je 1 380 000 EUR.“

               3.

               V článku 14 sa odsek 1 nahrádza takto:
               „1.   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii do konca novembra 2014 súhrnnú správu o vykonávaní mandátu.“

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2014.

      V Bruseli 8. júla 2014

            Za Radu

            predseda

         P. C. PADOAN

      (1)  Rozhodnutie Rady 2011/518/SZBP z 25. augusta 2011, ktorým sa vymenúva osobitný zástupca Európskej únie pre Zakaukazsko a pre krízu v Gruzínsku (Ú. v. EÚ L 221, 27.8.2011, s. 5).

      (2)  Rozhodnutie Rady 2013/353/SZBP z 2. júla 2013, ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku (Ú. v. EÚ L 185, 4.7.2013, s. 9).

      (3)  Rozhodnutie Rady 2014/22/SZBP z 20. januára 2014, ktorým sa mení rozhodnutie 2013/353/SZBP, ktorým sa mení a predlžuje mandát osobitného zástupcu Európskej únie pre Zakaukazsko a pre krízu v Gruzínsku (Ú. v. EÚ L 16, 21.1.2014, s. 30).


title: Rozhodnutie Komisie (EÚ) 2017/206 zo 6. februára 2017, ktorým sa ukončuje revízne prešetrovanie pred uplynutím platnosti antidumpingových opatrení uplatniteľných na dovoz určitého polyetyléntereftalátu s pôvodom v Čínskej ľudovej republike

text:
               7.2.2017

               SK

               Úradný vestník Európskej únie

               L 32/53

         ROZHODNUTIE KOMISIE (EÚ) 2017/206
   zo 6. februára 2017,
   ktorým sa ukončuje revízne prešetrovanie pred uplynutím platnosti antidumpingových opatrení uplatniteľných na dovoz určitého polyetyléntereftalátu s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 9,
   keďže:
   A.   POSTUP

               (1)

               Komisii bola 29. júna 2015 doručená žiadosť o revízne prešetrovanie antidumpingových opatrení uplatniteľných na dovoz určitého polyetyléntereftalátu (PET) s pôvodom v Čínskej ľudovej republike podľa článku 11 ods. 2 základného nariadenia.

               (2)

               Žiadosť podal Výbor výrobcov polyetyléntereftalátu (PET) v Európe (Committee of Polyethylene Terephthalate Manufacturers in Europe – CPME, ďalej len „žiadateľ“) v mene výrobcov, ktorých výroba predstavuje viac než 25 % celkovej výroby PET v Únii.

               (3)

               V súčasnosti platným opatrením je konečné antidumpingové clo uložené vykonávacím nariadením Rady (EÚ) č. 1030/2010 (2). Žiadosť sa odôvodňuje tým, že uplynutie platnosti opatrení by pravdepodobne malo za následok opätovný výskyt dumpingu a ujmy spôsobenej výrobnému odvetviu Únie.

               (4)

               Dňa 13. novembra 2015 Komisia prostredníctvom oznámenia, ktoré bolo uverejnené v Úradnom vestníku Európskej únie
                   (3), informovala o začatí revízneho prešetrovania pred uplynutím platnosti antidumpingových opatrení vzťahujúcich sa na dovoz PET s pôvodom v ČĽR.

               (5)

               Komisia oficiálne informovala o začatí revízneho prešetrovania vývozcov/výrobcov v ČĽR, dovozcov, spotrebiteľov a združenia, o ktorých sa vie, že sa ich konanie týka, orgány v ČĽR a všetkých známych výrobcov v Únii. Zainteresované strany dostali možnosť písomne vyjadriť svoje stanoviská a požiadať o vypočutie v rámci lehoty stanovenej v oznámení o začatí prešetrovania.

               (6)

               Všetky zainteresované strany, ktoré o to požiadali a preukázali, že by na základe osobitných dôvodov mali byť vypočuté, boli vypočuté.

         B.   SPÄŤVZATIE ŽIADOSTI O ZAČATIE REVÍZNEHO PREŠETROVANIA PRED UPLYNUTÍM PLATNOSTI A UKONČENIE KONANIA

               (7)

               Listom zo 17. novembra 2016 určeným Komisii žiadateľ oficiálne stiahol svoju žiadosť o revízne prešetrovanie pred uplynutím platnosti.

               (8)

               V súlade s článkom 9 ods. 1 základného nariadenia možno konanie ukončiť, ak bola žiadosť stiahnutá, okrem prípadu, keď by takéto ukončenie nebolo v záujme Únie.

               (9)

               Pri prešetrovaní nevyšli najavo žiadne skutočnosti svedčiace o tom, že by takéto ukončenie bolo proti záujmom Únie. Komisia preto dospela k názoru, že toto revízne prešetrovanie by sa malo ukončiť. Zainteresované strany boli náležite informované a mali možnosť predložiť pripomienky. Komisia však nedostala žiadne pripomienky, ktoré by podporovali záver, že by takéto ukončenie nebolo v záujme Únie.

               (10)

               Komisia preto dospela k záveru, že revízne prešetrovanie pred uplynutím platnosti antidumpingových opatrení uplatniteľných na dovoz PET s pôvodom v ČĽR by sa malo ukončiť.

               (11)

               Ukončenie konania stanoveného v tomto rozhodnutí je v súlade so stanoviskom výboru, ktorý bol zriadený podľa článku 15 ods. 1 nariadenia (EÚ) 2016/1036,

         PRIJALA TOTO ROZHODNUTIE:
   Článok 1
   Revízne prešetrovanie pred uplynutím platnosti antidumpingových opatrení uplatniteľných na dovoz určitého polyetyléntereftalátu s pôvodom v Čínskej ľudovej republike, v súčasnosti patriaceho pod číselný znak KN 3907610000 sa týmto ukončuje.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 6. februára 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Vykonávacie nariadenie Rady (EÚ) č. 1030/2010 zo 17. novembra 2010, ktorým sa na základe preskúmania pred uplynutím platnosti ukladá podľa článku 11 ods. 2 nariadenia (ES) č. 1225/2009 konečné antidumpingové clo na dovoz určitého polyetyléntereftalátu s pôvodom v Čínskej ľudovej republike (Ú. v. EÚ L 300, 17.11.2010, s. 1).

      (3)  Ú. v. EÚ C 376, 13.11.2015, s. 13.